Målselv kommune

**Mellembygd kultur- og oppvekstsenter**

**Rutiner for fraværsoppfølging, Mellembygd kultur- og oppvekstsenter**

Forskning viser at fravær over 11 dager i skoleåret, er bekymringsfullt. Dette omfatter alt fravær, både sykdom og annet.

Hovedutfordringen med fravær, er at det fører til at elever går glipp av opplæring og samhandling med medelever.

* Foreldre melder fravær i Transponder (evt. mail) på morgenen når eleven er borte. Dette gjøres daglig ved fravær over flere dager.
* Ved 3 dagers fravær kontakter kontaktlærer hjemmet for å høre årsak til fravær.
* Planlagt elevfravær/permisjon skal søkes skriftlig i forkant av fraværet. 1 dags fravær søkes til kontaktlærer, 2-10 dager søkes til rektor (skjema på hjemmeside). Ved mer enn 10 sammenhengende dagers permisjon må foreldrene ta eleven ut av skolen.
* Elevfravær (både timer og dager) registreres skriftlig av kontaktlærer, evt faglærer i Visma Flyt Skole ukentlig.
* Ved forseintkomming eller ugyldig fravær kontaktes hjemmet av kontaktlærer for å kartlegge årsak.
* Ved mer enn 4 gangers fravær ila 1 mnd. melder kontaktlærer til rektor. Mønster i fravær rapporteres også.
* Foresatte involveres også ved fravær eller forseintkomminger som går ut over elevens læring eller klassens læringssituasjon. Kontaktlærer ansvar.
* Et høyt fravær, uansett årsak, krever oppfølging av skolen. Selv om årsaken er klart definert, vil mange elever trenge hjelp både faglig og sosialt. Det er også viktig å være klar over at barns helse henger nært sammen med deres psykososiale miljø, både på skolen, i familien og på fritiden. Hos elever med mye korttidsfravær, er det viktig å vurdere om det henger sammen med elevens skolesituasjon eller livssituasjonen for øvrig, selv om fraværet er dokumentert.
* Etter maks. **15 dagers fravær** i ett skoleårsender rektor brev hjem med bekymring. Kontaktlærer rapporterer dette til rektor.
* Foreldre og elev kan etter samtykke henvises til helsesøster, PPT, BUP eller andre instanser for å kartlegge fraværsårsak og veilede i forhold til dette.
* Ved et bekymringsfullt høyt fravær over tid (vurderes individuelt) vil skolen innkalle foreldre og andre samarbeidsinstanser til samarbeidsmøte for å forebygge skolevegring.

Jensberg, 25.august 2018